SET ปิดเช้าร่วง 7 จุด ตามตลาดฯภูมิภาค มูลค่าซื้อขายบางเบา 2.4 หมื่นลบ.
SET ปิดเช้าร่วง 7 จุด ตามตลาดฯภูมิภาค มูลค่าซื้อขายบางเบา 2.4 หมื่นลบ. โดยดัชนีปิดเช้านี้ที่ระดับ 1,688.52 จุด ลดลง 6.52 จุด หรือ 0.38% มูลค่าการซื้อขาย 2.4 หมื่นลบ.
18 ต.ค. 2561

ผู้สื่อข่าวรายงานว่า ดัชนีตลาดหุ้นไทย SET ปิดเช้านี้ (18 ต.ค.61) ที่ระดับ 1,688.52 จุด ลดลง 6.52 จุด หรือ 0.38% มูลค่าการซื้อขาย 2.4 หมื่นลบ.
ด้านนายพิชัย เลิศสุพงศ์กิจ ผู้ช่วยกรรมการผู้จัดการฝ่ายการตลาด บล.ธนชาต กล่าวว่า ตลาดหุ้นไทยเช้านี้ย่อตัวลงตามตลาดหุ้นทั่วโลก โดยตลาดบ้านเราใกล้เคียงกับตลาดหุ้นในภูมิภาคเอเชียเช้านี้ต่างก็ติดลบกันเล็กน้อยเป็นส่วนใหญ่ ยกเว้นตลาดหุ้นจีนที่ติดลบเกือบ 2% หลังรายงานการประชุมธนาคารกลางสหรัฐฯ (เฟด) ครั้งล่าสุดได้มีสัญญาณการปรับขึ้นอัตราดอกเบี้ยต่อเนื่อง และราคาน้ำมันก็ถอยลงต่ำสุดในรอบกว่า 3 สัปดาห์ฯ ส่งผลให้ไปดึงหุ้นในกลุ่มพลังงานให้ปรับตัวลงไปด้วย
ทั้งนี้ ช่วงนี้ตลาดฯคงจะอยู่ในช่วงของการสร้างฐานใหม่ เนื่องจากยังมีปัจจัยเสี่ยงจากภายนอกประเทศที่ยังกดดันอยู่ทั้งข้อพิพาททางการค้า, แนวโน้มการปรับขึ้นอัตราดอกเบี้ยของสหรัฐฯ เป็นต้น  ส่วนบ้านเราให้ติดตามการทยอยประกาศผลประกอบการของกลุ่มแบงก์งวดไตรมาส 3/61
แนวโน้มการลงทุนในช่วงบ่ายนี้ นายพัชัย กล่าวว่า ตลาดฯคงจะแกว่งย่ำฐาน โดยมีแนวรับ 1,688-1,675 จุด ส่วนแนวต้าน 1,700 จุด
 
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
BGC มูลค่าการซื้อขาย 2,546.12 ล้านบาท ปิดที่ 12 บาท เพิ่มขึ้น 1.80 บาท
OSP มูลค่าการซื้อขาย 2,366.10 ล้านบาท ปิดที่ 25.75 บาท ลดลง 1.50 บาท
BEAUTY มูลค่าการซื้อขาย 1,369.20 ล้านบาท ปิดที่ 9.10 บาท ลดลง 0.50 บาท
AOT มูลค่าการซื้อขาย 1,214.41 ล้านบาท ปิดที่ 61.75 บาท ลดลง 1 บาท
PTT มูลค่าการซื้อขาย 936.55 ล้านบาท ปิดที่ 51.25 บาท เพิ่มขึ้น 0.25 บาท
ตลาดหุ้นเอเชีย ณ เวลา 12.49 น.
